कोरोना अपडेट: देश में कोरोना मामलों में 17 फ़ीसदी की वृद्धि
दिल्ली: भारत में कोरोना के मामलों में आज करीब 17 फीसदी मामलों की बढ़ोतरी हुई है | स्वास्थ्य मंत्रालय द्वारा आज बुधवार, 18 मई को जारी आंकड़ों के अनुसार देश में पिछले 24 घंटो में कोरोना के 1,829 नए मामले सामने आए हैं | जबकि कल 17 मई को कोरोना के 1569 मामले सामने आए थे | इसके अलावा बीते दिन कोरोना से 33 मरीज़ों की मौत हुई है। जिनमें से 31 मरीज़ों की मौत केरल में हुई और दो मरीज़ की मौत दिल्ली में हुई है। हालांकि इस बीच देश भर में कोरोना से पीड़ित 2,549 मरीज़ों को ठीक किया गया है। और एक्टिव मामलों में आज 753 मामले कम हुए हैं |
देश में अब कोरोना संक्रमण के मामलों की संख्या बढ़कर 4 करोड़ 31 लाख 27 हज़ार 199 हो गयी है। जिनमें से अब तक 5 लाख 24 हज़ार 293 लोगों की मौत हो चुकी है। वहीं देश में कोरोना से पीड़ित 98.75 फ़ीसदी यानी 4 करोड़ 25 लाख 87 हजार 259 मरीज़ों को ठीक किया जा चुका है। देश में अब एक्टिव मामलों की संख्या घटकर 0.04 फ़ीसदी यानी 15 हज़ार 647 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 91 करोड़ 65 लाख 770 डोज दी जा चुकी हैं। जिनमें से 14 लाख 97 हज़ार 695 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 49 लाख 26 हज़ार 602 सैंपलों की जांच की जा चुकी है। जिनमें से 4 लाख 34 हज़ार 962 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 1,829 नए मामले दर्ज किए गए हैं। जिनमें दिल्ली से 393 मामले, केरल से 324 मामले, हरियाणा से 275 मामले, महाराष्ट्र से 266 मामले, उत्तर प्रदेश से 129 मामले, कर्नाटक से 109 मामले, राजस्थान से 59 मामले, पश्चिम बंगाल से 48 मामले, तेलंगाना से 38 मामले, तमिलनाडु से 34 मामले, गुजरात से 28 मामले, मध्य प्रदेश से 19 मामले, पंजाब से 16 मामले, उत्तराखंड, हिमाचल प्रदेश, गोवा और मिज़ोरम से 12-12 मामले सामने आए हैं।
साथ ही, आंध्र प्रदेश से 9 मामले, चंडीगढ़ से 8 मामले, बिहार से 7 मामले, जम्मू कश्मीर से 5 मामले, छत्तीसगढ़ से 4 मामले, ओड़िशा, असम और झारखण्ड से 3-3 मामले और एक मामला पुडुचेरी से सामने आया है। बीते दिन मणिपुर, त्रिपुरा, मेघालय, अरुणाचल प्रदेश, सिक्किम, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
नार्थ कोरिया में संकट
ख़बर है कि नॉर्थ कोरिया में कोरोना ने कहर मचाया हुआ है | वर्ल्डोमीटर के आकड़ों के अनुसार नॉर्थ कोरिया में पिछले 24 घंटों में कोरोना के 2,69,510 नए मामले सामने आए और 6 लोगों की मौत हुई | 193a नॉर्थ कोरिया में बड़ी संख्या में लोगों को वैक्सीन नहीं लगी है | नॉर्थ कोरिया में तेजी से कोरोना संक्रमण फैल रहा है और सही दवाइयां उपलब्ध होने के कारण दुकानों पर दवाइयों की मारामारी है | जिसके चलते सभी दवाइयों की दुकानों के सामने आर्मी को तैनात किया गया है।
नॉर्थ एंटी वायरस हेडक्वार्टर की ओर से जारी बयान में कहा गया है कि अप्रैल से अब तक बुखार से 56 लोगों की मौत हो गई | और 14.8 लाख लोग बीमार पड़ चुके एक्सपर्ट का मानना है कि उत्तर कोरिया में ज्यादातर लोग कोरोना के चलते बीमार हो रहे हैं | गरीबी और कमजोर स्वास्थ्य प्रणाली जैसे कारणों के चलते नॉर्थ कोरिया में कोरोना के टेस्ट, वैक्सीन और इलाज की सुविधा उपलब्ध नहीं है |
मीडिया रिपोर्ट के मुताबित नॉर्थ कोरिया में कोरोना की जांच के लिए पर्याप्त टेस्ट किट नहीं होने के कारण हालत और भी गंभीर होते जा रही है। नॉर्थ कोरिया में बेकाबू होते संक्रमण और लोगों में रोष भड़कने की आशंका को देखते हुए किम जोंग उन ने सैनिकों को सड़कों पर उतार दिया हैै।
नॉर्थ कोरिया की कमजोर स्वास्थ्य प्रणाली के कारण कोरोना के संक्रमण को न पाने के गंभीर परिणाम हो सकते हैं | नॉर्थ कोरिया की आबादी ढाई करोड़ है से ज़्यादा है और इनमे से ज्यादातर लोगों को वैक्सीन नहीं लगी है | नॉर्थ कोरिया कुपोषण और गरीबी की स्थितियों का भी सामना कर रहा है | साथ ही यहां एंटीवायरल ड्रग्स और आईसीयू जैसे सार्वजनिक स्वास्थ्य उपकरणों की कमी है | साथ ही विशेषज्ञों का मानना है कि उत्तर कोरिया मौतों के आंकड़ों को कम करके बता रहा है, ताकि किम जोंग उन के नेतृत्व पर सवाल खड़े न हो सकें |
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva